Document ID: 31996D0627

Komisijas Lēmums
(1996. gada 17. oktobris),
ar ko īsteno 2. pantu Padomes Direktīvā 77/311/EEK (1977. gada 29. marts) par dalībvalstu tiesību aktu tuvināšanu attiecībā uz trokšņu līmeni, kam ir pakļauti lauksaimniecības un mežsaimniecības riteņtraktoru vadītāji
(dokuments attiecas uz EEZ)
(96/627/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 77/311/EEK (1977. gada 29. marts) par dalībvalstu tiesību aktu tuvināšanu attiecībā uz trokšņu līmeni, kam ir pakļauti lauksaimniecības un mežsaimniecības riteņtraktoru vadītāji [1]un jo īpaši tās 2. pantu,
ņemot vērā Padomes 1974. gada 4. marta Direktīvu 74/150/EEK par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu [2] un jo īpaši tās 13. pantu,
tā kā nepieciešams noteikt Direktīvā 77/311/EEK noteiktā pārejas posma beigu dienu, lai varētu stāties spēkā šīs direktīvas 2. panta 1. punktā noteiktie ierobežojumi attiecībā uz trokšņu līmeni, kam pakļauts traktora vadītājs;
tā kā tas ir nepieciešams stabilas un pastāvīgas normatīvās bāzes izveidošanai un vienu un to pašu trokšņu līmeņa ierobežojumu vienotas piemērošanas visās dalībvalstīs nodrošināšanai;
tā kā šajā lēmumā noteiktie pasākumi atbilst Komitejas atzinumam par direktīvu, kas paredzētas tehnisko šķēršļu novēršanai lauksaimniecības un mežsaimniecības traktoru tirdzniecībā, pielāgošanu tehnikas attīstībai,
IR PIEŅĒMUSI ŠO LĒMUMU.
1. pants
Direktīvas 77/311/EEK 2. panta 1. un 2. punktā noteiktais pārejas posms beidzas 1999. gada 1. oktobrī.
2. pants
Dalībvalstis pieņem noteikumus, kas vajadzīgi, lai līdz 1999. gada 30. septembrim izpildītu šī lēmuma prasības, un tūlīt par to informē Komisiju.
3. pants
Šis lēmums ir adresēts dalībvalstīm.
Briselē, 1996. gada 17. oktobrī

Labels: 8
15
6
20